السلام عليكم ورحمة الله وبركاته. اهلا بحضراتكم في المقطع رقم ربعمية وخمستاشر من مقاطع حظر التجول والحلقة الثامنة من حلقات تدبر سورة النور ارجو من حضراتكم تيجوا المصاحف وتستعدوا افتحوا لي على صورة النور
بعد ما تدبرنا امبارح اداب دخول البيوت والاستئذان وعرفنا حديث النبي صلى الله عليه وسلم انما جعل الاستئذان من اجل البصر هتنقلنا الصورة لاحكام البصر احد الصحابة بيقول ضللت عمري بسديت بمناسبة يعني اللي كنا بنقوله امبارح
انه وان قيل لكم ارجعوا فارجعوا احد الصحابة يقول ضللت عمري كله اطلب ان ازور احد اصدقائي فيقول لي ارجع حتى ارجع وانا مغتبط يعني بقى طول عمره يروح يزور الناس نفسه لحد مرة يطلع يقول له ايه ؟ ارجع مش هاقدر استقبلك عشان يرجع وهو ما فيش في قلبه حاجة. عشان خاطر يبقى حقق امر ربنا
ويقدر ان هو يتغلب على النفس وعلى الكبر اللي بيبقى جوة النفس احيانا لكن ما حدش ما حدش طرده قبل كده آآ انا بقول كده ليه هو كان يتمنى انه يشوف تأثير الاية تسعة وعشرين عليها
كان يتمنى حدوث الموقف ده عشان يثبت لنفسه ولربنا ان هو مستعد للي ربنا بيقوله حتى لو كان على حساب نفسه. فان لم تجدوا شف اقرا معي كده الاية تمانية وعشرين
اعوذ بالله السميع العليم من الشيطان الرجيم. فان لم تجدوا فيها احدا فلا تدخلوها حتى يؤذن لكم. وان قيل لكم ارجعوا فارجعوا. هو اذكى لكم والله بما تعملون عليم خليني افتح الموضوع ده دلوقتي
اننا دلوقتي النهاردة داخلين على ايات الحجاب وبعض المتدبرات اللي معنا مش محجبات واخواتنا اللي مش محجبات. بعد حلقة الليلة هينقسموا الى تلات مجموعات. من حيث رد الفعل على حلقتنا النهاردة
المجموعة الاولى منهم آآ هتزعل ومش هتحضر حلقة التدبر تاني والمجموعة التانية هتتحجب والمجموعة التالتة مش هتزعل ومش هتتحجب. لانها عارفة ان الحجاب فرض هي مش زعلانة وهي شايفة ان عندها اسباب بتمنعها في الوقت الحالي من ارتداء الحجاب وكل واحد ادنى بزروفه وباسبابه
ولو الاسباب دي زالت ان شاء الله هترتدي هي ما عندهاش مانع يعني لذلك انا ارجو من كل اخت مش محجبة بتحضر معنا الحلقة دي دلوقتي او بتسمعها انها تصبح من المجموعة التانية او التالتة
بلاش من المجموعة الاولى دي بلاش انك تتوقفي عن تدبر القرآن اليومي بعد ما دقتي حلاوته هتبقي بتحرمي نفسك من خير كبير اوي اوي اوي وفي نفس الوقت انا ما ينفعش اجي على ايات الحجاب وما اشرحهاش. ده كتاب ربنا. وعزيز علينا كلنا. فلازم نحترمه وطالما بنشرحه كلمة كلمة يبقى لازم نتدبر الايات دية
وما حدش فينا بيعمل كل اوامر ربنا. بس مش هنفوت الايات اللي على اللي مش على مزاجنا. او يعني اللي فيها اوامر مش مش ما احناش بنعملها. عشان خاطر نبقى ماشيين على هوانا. شفتم الصحاب
اللي كان بيحاول يروح عشان يطرد او عشان يتقال له ما تدخلش البيت عشان ينفز ده ويثبت لنفسه ان هو مستعد لكل اوامر ربنا ما تاخديش الموضوع بحساسية ولا بشخصنة. اسمعي الشرح وفكري فيه وبعد كده هو قرارك بينك وبين ربنا
لكن لو انت عندك تقصير قيراط ما تخليهوش قيراطين بانك تبدأي تتركي او تفوتي حلقة التدبر اللي انت اتعودتي عليها ان هي دي اللي كانت بتشحن قلبك بالايمان اقرأ بقى معي الاية تلاتين
اقرا معي الاية تلاتين قل للمؤمنين يغضوا من ابصارهم ويحفظوا فروجهم ذلك ازكى لهم ان الله خبير بما يصنعون قل امر من الله سبحانه وتعالى للنبي صلى الله عليه وسلم. بانه يبلغ امره للمؤمنين. يعني هذه الرسالة من الله للمؤمنين. مرسلة عن طريق النبي. قل للمؤمنين
منينا ربي يبلغنا كلام ربنا يغضوا من ابصارهم. الغض هو عدم ادانة النظر يعني ما تبحلقوش. قال تعالى قال رسول الله صلى الله عليه وسلم لا تتبع النظرة النظرة فانما لك الاولى وليس لك الثانية
يعني انت شفت حاجة ما تكملش بقى بحلقها وغض بصرك بعدها. النظرة الاولى لك مش محسوبة عليك وما فيش فيها وزر. لان انت فوجئت بالايا كان باللي انت شفته لكن لا تتبع النظرة نظرة تانية
وغض الطرف او غض البصر من الحياء والحياء من الخصال الحميدة عند العرب حتى قبل الاسلام عنترة بن شداد وعنترة بن شداد ده من شعراء الجاهلية. يعني كان له قصيدة معلقة في الكعبة من المعلقات
المعلقات دي قصائد شعرية عزيمة جدا وكانت معلقة داخل الكعبة من كتر ما هي يعني يعني ماستر بيسز في في مجال الشعر تعتبر يعني تحفة من التحف عنتر بن شداد كان يقول بيوصف نفسه
بيقول واغض طرفي حين تبدو جارتي حتى يواري جارتي مأواها كافر لكن يقول لك لو بنت الجيران طلعت قدامي اغض بصري لغاية ما تختفي ما ابصش عليها تاني شف النهاردة بيحاربوا الحياة ازاي. وبيعلموا عيالنا عكس الاخلاق دي بالظبط
الاغنية اللي اشتهرت جدا من سنة ولا من سنتين كانت بتقول ايه بنت الجيران مليانة انا عنيا عكس بالظبط كلام عنترة ابن شداد ده طول الاغنية عمال بيتغزل في بنت الجيران ويا سكر وعليه كريمة ومش عارف ايه دي بت دي اخت صاحبك يا اخي. يعني لو بعيدا عن الدين يعني فين
دم يا اخي لكن عنترة بن شداد الكافر الجاهلية يقول لك واغض طرفي حين تبدو جارتي حتى يواري جارتي مأواها في بقى عندي ملحوظة تانية في الاية وهو ان الاية بتتكلم عن البصر
والفرج ابن عباس بيقول كل فرج ذكر في القرآن حفظه فمن الزنا الا هذا يعني الا الاية دي والاية اللي بعدها الفرج هنا مقصود به عورة الانسان. تغطية العورة ليه
الاية بتقول لك انت غض بصرك عن النظر على عورات الاخرين واحفظ عورتك انت من ان يراها الاخرين ده المقصود بها زي ما انت لازم تغض بصرك عن النظر على عورات الاخرين انت لازم تحفز عورتك تغطي عورتك من ان يراها الاخرين
لا تبص على عورات الناس ولا تزهر عورتك للناس. نلاحز بقى ان في حالة البصر ربنا استخدم من التبعيضية. يعني من التبعيض يعني بتجعل بعض من كل اقرأ معي الاية تلاتين
قل للمؤمنين يغضوا ها ابصارهم لأ يغض من من يعني بعض البصر تبعيضية بتباعد البصر قل للمؤمنين يغضوا من ابصارهم ويحفظوا ها من فروجهم لأ فروجهم كلها ما فيش تبعيض
ما قالش من فروجهم لان النزر الاصل فيه الاباحة. الاصل فيه ده انت ربنا بيأمرك بالنزر يقول انظر كيف مد الله الظل. افلا ينظرون الى الابل كيف خلق. فاحنا مطلوب اننا ننظر
لكن نيجي على المحرمات ونغض من ابصارنا يستثنى تستثنى المحرمات من باقي المخلوقات. مطلوب منك تبص على كل المخلوقات. لكن تيجي على المحرمات ويستثنى هنا فنعمل نغض من اما الفروج فالعكس
الاصل فيها المنع وعدم استخدامها خالص استسناء الا في الحلال في اطار الزواج. بس مفهوم؟ طيب اقرأ معي الاية تلاتين. قل للمؤمنين يغضوا من ابصارهم ويحفظوا فروجهم ذلك ازكى لهم ان الله خبير بما يصنعون
قلنا الزكاة يعني الطهارة والنماء. شف حتى فريضة الزكاة انت بتزكي ما لك. بتطلع منه فلوس. المية بيبقوا سبعة وتسعين ونص وربنا سماها زكاء يعني بتنمو آآ تنمو ازاي ايوة ما هو انت لما طهرت ما هي الزكاة يعني الطهارة والنماء مع بعض. انت لما طهرت ما لك من اموال الفقراء اللي هي مش من حقك
تزكو وتنمو انك طهرت ما لك من الحرام. كل سنة لما بيحول الحول بيصبح في جزء في مالك حرام مش ملكك لو ما طلعتوش انت لص سارق ومش سارق اي حد انت سارق الفقراء. الجعانين
اللي مش لاقيين مأوى. اللي مش لاقيين دواء. اللي بيموتوا من من آآ لانهم مش عارفين يعملوا عمليات جراحية ان الله ذلك ازكى لهم في الاية تلاتين ان الله خبير بما يصنعون
ليه بقى التذليل ده للاية لان الحاجتين دول بيحصلوا في الخفاء الانسان بيخفيهم عن اعين الناس. سواء البصر لما بيبص يمين وشمال حواليه او الايه آآ استخدام الفرج فيما في يعني خارج اطار الزواج
الحاجتين دول بيتعملوا في السر لكن مع ربنا ما فيش سر مع ربنا احنا عريانين تماما. شايف كل حاجة شايفنا تماما كل حركة بنعملها ربنا يعلمها قبل انها تصدر مننا اصلا. كل كلمة بنقولها ربنا يعلمها قبل
لان ننطقها اصلا لزلك هنا ربنا قال ان الله خبير مش عليم هنا بقى خبير الخبرة هي علم مع احاطة كاملة حتى بالنوايا يعني انت لما لما تقول كلمة ربنا يعلم انك قلتها
لما تعمل عمل ربنا بيعلم انك عملته لكن ربنا خبير بما تصنع يعني يعلم نيتك في الكلام ونيتك في العمل. في الفعل زي ما تقول مسلا ايه اه انت قلت جملة
والناس اللي حواليك سمعوها وهم يعلموا ان انت قلتها لكن اللي عنده خبرة بك اوي زي والدتك مسلا هي اللي فاهماك اسامة انت تقصد ايه بالجملة دي ؟ ولله المثل الاعلى ان الله خبير بما يصنعون. ما فيش فينا حد هيقدر يستخبى من ربنا ولا يخبي اي حاجة من ربنا
طيب نلاحز ان ده الامر السابع في السورة. لكن خاص بالمؤمنين يعني لما ربنا تكلم عن عقوبة الزنا مسلا لم يحدد مؤمنين ولا غير مؤمنين. الزانية والزاني فاجلدوا كل واحد منهما مائة جلدة. ما قلش المؤمنين ولا مش مؤمنين
كذلك قذف المحصنات كزلك اداب دخول البيوت كله كله للمؤمنين وغير المؤمنين لكن جه في غض البصر وحفظ الفرج يعني تغطية العورة فالامر خاص بالمؤمنين لان في جانب تربوي الاوامر دي فيها جانب تربوي وليس فقط تشريعي او قانوني
انت لا تستطيع انك تلزم غير المؤمن انه يغض بصره. هتلزمه ليه وهو ما له اه وحتى المؤمن لا تجد عقوبة في الشريعة على عدم غض البصر يعني في عقوبات
آآ او في في جرائم يعاقب عليها في الدنيا. وفي جرائم في الاخرة ربنا يعاقب عليها زي الكذب مسلا. الكذب جريمة كبيرة جدا ايكون المؤمن كذابا؟ قال لا لكن الكذب ما فيش عليه عقوبة في الدنيا. ما فيش قانون بيمنع الكزب
لكن يعاقب ربنا يعاقب عليه في الاخر. كزلك النزر فليست كل الزنوب عليها عقوبة دينانية زي ما قلنا اقرا واحد وتلاتين واحد وتلاتين وقل للمؤمنات يغضضن من ابصارهن ويحفظن فروجهن ولا يبدين زينتهن الا ما ظهر منها
وليضربن بخمرهن على جيوبهن ولا يبدين زينتهن الا لبعولتهن او ابائهن او اباء بعولتهن او ابنائهن او ابناء بعولتهن او اخوانهن او بني اخوانهن او بني اخواتهن او نسائهن او ما ملكت ايمانهن او التابعين غير اولي الاربة من الرجال. او الطفل الذين لم يظهروا على عورات النساء
ولا يضربن بارجلهن ليعلم ما يخفين من زينتهن وتوبوا الى الله جميعا ايها المؤمنون لعل لكم تفلحون بعد ما ربنا امر المؤمنين امر المؤمنات ايضا بايه؟ بغض البصر ايضا لان الحكمة في الامرين واحدة
لما ربنا يأمر المؤمنين بغض البصر ويأمر المؤمنات بغض البصر هي نفس الحكمة النظر الى المحرمات حرام لكن احنا قلنا في حاجة اسمها حرام لنفسه وحرام لغيره الفقه في المحرمات لنفسها والمحرمات لغيرها
قلنا قبل كده الزنا محرم لنفسه لكن الخلوة بين الرجل والمرأة الاجنبية يعني رجل وامرأة مش متزوجين ويحل البعض ما ينفعش يقعدوا في غرفة وتتقفل عليهم دي كده بقى خلوة. الخلوة دي حرام. هي حرام لغيرها مش لحرام لنفسها. لانها حرام لانها قد تؤدي
الى الزنا حرام لغيرها كزلك النزر الى ما حرم الله حرام لغيره لانه قد يؤدي الى نشوء علاقة محرمة ومنها الى الزنا ولا تتبعوا خطوات الشيطان. الدنيا خطوات بتبدأ بخطوات
اقرا معي واحد وتلاتين وقل للمؤمنات يغضضن من ابصارهن ويحفظن فروجهن هنا على فكرة في ناس كتير قوي بيغلطوا وهم بيقرأوا وبيقلقلوا الضاد. والله يا ريت الشيخ احمد يبقى الرعية دي مع الناس ويزبطها انا انا كان عندي مشكلة
الضاد الحقيقة آآ واحيانا الضاد لما ييجي وراها حرف تاني من نفس المخرج بيبقى صعب نطقهم هم الاتنين. انا فاكر كويس اوي الشيخ بتاعي اي لو استمريت بالشكل ده مش هقدر ادي لك الاجازة. وقعدني في ركن المسجد
تلت ساعة بكرر بصوت عالي كلمة مضطر مضطر الضاد مع جريان الصوت اللي فيها وراها الطاء وقريبين من بعض وكان طبعا منزري مضحك في المسجد والناس ابتدت تنزعج ويبصوا لي وانا مضطر ان انا اعمل كده. فدايما بافتكرها لما بيجي ضاد زي مسلا يغ
ضدن من ابصارهن ويحفظن فروجهن قلنا معناها ان هم يحفظن فروجهن يعني يغطوا عورتهم من ان يراها الاخرين زي ما هم غضوا بصرهم عن النظر الى عورات الاخرين طيب ايه اللي مسموح اظهاره؟ كمل الاية تلاتين. ولا يبدين زينتهن الا ما ظهر منها
الزينة نوعين زينة خلقية وزينة مكتسبة الزينة الخلقية يعني الجمال الطبيعي والزنا المكتسبة هي بقى والحلي الدهب والفضة والملابس ايضا يطلق عليها زينة. ربنا بيقول خذوا وزينتكم عند كل مسجد. يعني الملابس بتاعتكم
طيب يعني ايه ولا يبدين زينتهن الا ما ظهر منها يعني كامل الجسم ما عدا الوجه والكفين لان المرأة مخلوق مختلف عن الرجل. المرأة مخلوق جميل. كل جسمها يأزينا وشعرها زينة
فلا تبدي الا ما ظهر منها فسروها بالوجه والكفين لان في اخفائهم مشقة على المرأة المرأة تحتاج وجهها وايديها في التعامل مع الناس وكذلك اجازوا الزينة المعقولة في الحاجتين دول. هو في الوجه هو كفين
بحيث تكون غير ملفتة زي الخواتم مسلا زي الكحل الخضاب اللي هو الحنة ازالة الكحل والحنة صعبة فلو امرأة امرأة كل ما تيجي تخرج تقعد تزيل ده وترجع ترجع تحطه تاني. فهيشق على المرأة انها كل ما تخرج تزيل الكحل
تزيل الحنة وبعدين ترجع تاني تتزين بهم تاني في البيت. والمطلوب انها تتزين في البيت ما حدش يقول لي خلاص ما تتزينش فيه. لأ. مطلوب انك تتزين في البيت هو ده
ما استثناه العلماء آآ لم يستثنوا شيء ويروا ان المرأة يجب انها يعني طبعا اكيد فيه علماء تانيين ما استسنوش حاجة واعتبروا ان المرأة لازم تغطي حتى الوجه وكافيه ففي ناس كتير يعني عشان تبقوا عارفين برضو ده رأي موجود في الفقه ورأي محترم ان المرأة كلها عورة بالوجه والكفين ما كل ما فيش حاجة دماغها خالص انا لست على هذا الرأي. الاخر
والادلة كثيرة جدا على ان وجه المرأة ليس بعورة كثيرة كثيرة جدا عموما من ارادت انها تغطي وجهها تأسيا بامهات المؤمنين. هو كان فرض على امهات المؤمنين تأسيا بامهات المؤمنين فلتفعل
ولكن لا تلزم بذلك الاخريات الامر بيرجع يعني لكل حد حسب طاقته وحسب آآ رغبته يعني كمل واحد وتلاتين ان في اشياء ما دام هي مش فرض احنا ما نشقش على نفسنا فيها او نشق على الناس. الواحد اللي اختار يختار ياخد بالعزيمة خلاص خد بالعزيمة لكن ما ما تحاولش ان انت
اشق على الناس واحد وتلاتين وليضربن بخمرهن على جيوبهن في اشياء كتيرة قوي امر بها القرآن الكريم وجاءت السنة المطهرة تفصلها. زي الصلاة احنا ربنا امرنا بالصلاة. واقيموا الصلاة واتوا الزكاة. طيب
ربنا امرنا بالصلاة والزكاة. طيب نصلي ازاي؟ كم ركعة الضهر؟ كم ركعة العصر؟ كم معك؟ مش في القرآن هم فين؟ في السنة والزكاة نفس الكلام امرنا بالزكاة لكن نخرج ربع العش ولا
في حالة الفلوس والدهب ولا نخرج آآ آآ نصف العشر او العشر في حالة الزراعة ولا نعرف منين من السنة ليك زي المرأة لم يترك للسنة. القرآن فصله بالزبط. الباترون موجود. الديزاين موجود
وليضربن بخمورهن على جيوبهن الضرب يعني الوضع بعناية ضرب الله مثلا يعني ربنا حط لنا المثال ده بعناية وليضربن يعني يضع بعناية بخمورهن الخمار هو غطاء الرأس القماشة الطرحة اللي بتتحط على الراس لو مش على الراس ما اسمهاش خمار
اسمها خمار وهي على الراس سواء على فكرة غطاء الرأس للرجل او المرأة اسمه خمار. يعني العمة بتاعة الراجل العمامة اسمها خمار ايضا لكن اصطلح اصطلح. لغة هي خمارة. عمامة الرجل خمار. لكن اصطلح على كلمة خمار على غطاء رأس المرأة. ده اصطلاح
على جيوبهن الجيب هو فتحة القميص ربنا قال لسيدنا موسى وادخل يدك في جيبك تخرج بيضاء من غير سوء. ليه في جيبه؟ عشان بيدخلها لغاية تحت باطه واضمم يدك الى جناحك. في اية تانية. يبقى مطلوب يحطها تحت باطه ولا يدخلها من هنا لأ. مطلوب ان هو يدخلها من هنا ويوصلها لغاية تحت باطه. يعني يلزقها في
جلده مش من فوق الهدوم. ده كان مطلوب من سيدنا موسى ازا وادخل يدك في جيبك ده اسم الجيب يبقى معناها ايه بقى؟ وليضربن بخمورهن على جيوبهن. معناها يغطوا بعناية المرأة تغطي بعناية فتحة الصدر
بايه باي قماشة لأ ببطانية لأ بالشراب لأ بايه بالخمار بغطاء الرأس يبقى الراس متغطية عشان في ناس يقول لك الاية اهي ما بتجبش سيرة الحجاب خالص. ازاي بخمورهن يعني الرسك ايه بي سيخ اهي متغطية. بايديفولت متغطية
ثم الاية بعد كده ادت استثناءات ان المرأة مش لازم تلبس كده قدام الناس كلها. وقالت لنا بقى ايه قائمة طويلة عريضة من الناس الرجال اللي هم من ممكن المرأة تكشف شعرها وتكشف بعض اجزاء جسمها قدامهم بدون دون حرج يعني
كمل الاية واحد وتلاتين ولا يبدين زينتهن الا لبعولتهن زوجها او ابائهن او اباء بعولتهن وابوها وحماها او ابنائهن او ابناء بعولتهن. واولادها واولاد زوجها زي ولادها او اخوانهن او بني اخوانهن او بني اخواتهن
اخواتها الولاد واولادهم اولاد اخواتها الذكور واولاد اخواتها البنات اولادهم اولادها يعني ايه ابن اختها؟ دول برضو كلهم هي يعني هتبقى عادي جدا ومش لازم تلبس ولا تغطي شعرها ولا دراعاتها ولا بتاع
او نسائهن اختلف العلماء بقى في نسائهن. يعني نساء المسلمات وبالتالي غير المسلمات ما يشوفوش المسلمة بدون حجاب؟ وفي رأي اخر بيقول ان النساء كلهم ممكن يشوفوا المرأة بدون حجاب. سواء مسلمات او غير مسلمات. طب ايه لزوم الضمير هنا نسائيهن
ربنا ما قالش والنساء. يبقى خلاص النساء كلهم. لكن نسائهن ما يمكن المقصود بها نساءهن يعني النساء دين الدين بتاعهم يعني لاغراض لغوية احتجنا للضمير هنا لان فيه خمسة وعشرين ضمير في الاية دي بيعودوا على المرأة. زينتهن بعولتهن ابائهن اخوانهن اخواتهن
فلما نيجي في نسائه هنا ونقولها من غير الضمير هتؤلم في الاذن. فلاسباب لغوية بقت نسائهن. لكن وقل للنساء ممكن يشوفوا المرأة بدون حجاب. طبعا هنا في خلاف بين العلماء
هنا فيه خلاف بين العلماء. فيه علماء كتير ومحترمين وكبار يروا ان المرأة الغير مسلمة لأ برضه ما تشوفش المرأة المسلمة لانها ما احنا ما نضمنش بقى هتروح توصفها توصفها لجوزها تقول له اسكت. ده فلانة المسلمة جارتنا دي وشعرها لونه كزا وشكله كزا وتوصفها لجوزها. احنا مش عايزين حاجة يعمل كده
اذا مش دينها وهي مش مش فاهمة يعني ده رأي ورأي اخر آآ كل النساء زي بعض كم الواحد وتلاتين او ما ملكت ايمانهن او التابعين غير اولي الاربة من الرجال
او ما ملكت ايمانهن زمان كان فيه عبيد بيشتغلوا خدم في البيوت داخلين طالعين من الاوض بيعملوا وبيفرشوا السراير بيعملوا المش عارف ايه بينضفوا الكزا بيطبخوا وبيغسلوا بيدبحوا كان هيصعب على المرأة اللي هي رئيسة البيت اللي هي مطلوب انها بتشرف على شغلهم انها تبقى ماشية باستمرار متحجبة جوة بيتها ومغطية شعرها وكامل
جسدها قدامهم فسمح لها ان تتخفف لرفع الحرج ودفع المشقة عنها ودي مسألة مهمة جدا لازم المسلم يفهمها وياخد باله منها ان الشريعة معمولة لتسهيل امور الحياة مش تعقيدها. لتيسير الحياة مش تصعيدها
الشريعة هدفها تسهيل الامور وتيسير الحياة على الناس احنا من اول الصورة شايفين احكام عمالة تنزم حياة الناس. وعقوبات قاسية شديدة هدفها حماية الانسان وحفز كرامة الانسان في المجتمع هنا العبد اللي في البيت ده راجل
لكنه متواجد في البيت باستمرار سيدة المنزل صعب جدا انها تتحجب طول الوقت كده هيكون صعب عليها. فاستثني هذا الرجل اللي هو العبد اللي في البيت حتى لا نشق على المرأة
واتحط زيه زي الاقارب زي ما يكون اخوها هو ابن اخوه او كمل بقى الاية او التابعين غير اولي الاربا من الرجال يعني الرجال دول مش اقارب ولا هم كمان عبيد لكنهم تابعين للاسرة وما عندهمش مأرب
يعني ايه ما عندهمش مأرب؟ قال لك ما لهمش شهوة خلاص نتيجة كبر سن الراجل بقى عنده تسعين سنة او خمسة وتسعين سنة وسنه وصحته على قده اوي مش لازم المرأة تتحجب قدامه
خلاص ايضا زمان كان بيبقى فيه ناس معمول لهم عملية آآ اخصاء ايام ما كان فيه عبيد قلت له ده حرام في الاسلام. لكن كان فيه ناس بتيجي بقى كده من البلاد الاخرى بييجوا كده
لا يجوز في الاسلام الاقصاء لاي بني ادم ولا حتى للحيوان. وان كانت دلوقتي بتبقى مطلوبة في بعض الحيوانات اللي بتتربى في البيوت زي القطط والكلام ده فبيستسنى. لكن كان بيجي عبيد
اه معمول لهم اقصاء ودول ما عندهمش اي شاوي جنسية خالص خالص ده ما نعتبرش راجل ده ما عندوش اي شهوة جنسية خالص بعض الاديان الاسيوية فيه ناس بتعمل كده لنفسها
عشان تعيش حياة الرهبنة المهم لو فيه راجل كده من التابعين للاسرة بيشتغلوا مع الاسرة المرأة مش مهم انها تتحجب قدامه بيبقى معروف ما حدش قال لي ان هو يعني راجل ماشي كاتب يافطة انا كزا لكن بيبقى معروف
آآ طيب ايه كمان هم التابعين غير اولي القربة. هنا بقى فيه مخرج خطير جدا للابناء المتبنين في الصغر يعني نحنا قررنا ناخد يتيم نربيه وهو عنده سنتين او تلات سنين او اربع سنين
المحرم عشان تبقوا عارفين. المحرم ان احنا نغير اسمه ونسميه باسم اب اخر. ده ده المحرم في الاسلام ادعوهم لابائهم لكن كفالة اليتيم بمعنى انك تاخده تربيه في بيتك ده الاصل فيها. مش انك تبعت آآ عشرين جنيه كل شهر. وما شفتش يتيم ده ابدا في حياتك. ومجرد استمارة عليها صورة انت فرحان بها. لا لا لا. الكفاءة
كانت ان الناس بتاخد في بيوتها تربي مع ولادها بيتربوا زي ولادهم ده سوابه كبير جدا. الرسول عليه الصلاة والسلام بيقول انا وكافل اليتيم في الجنة هكذا واشار بالسبابة والوسطى وفرج بينهما شيئا. يعني ما عملش كده
وما عملش كده كده. انا وكافل اليتيم في في الجنة هكذا دلوقتي الولد ده احنا جبناه وهو عنده سنتين او تلاتة او اربع سنين مسلا صغير اتربى في البيت مع بناتي
وزي اخوهم بالزبط وزوجتي بقت زي امه بالزبط ده لما يكبر ويبلغ ويبقى عنده تلتاشر اربعتاشر سنة هنكد على نساء البيت ونلزمهم بالحجاب قدامه لا نرميه في الشارع برضو لأ
ده فيه مشقة وده فيه مشقة. ده فيه حرج وده فيه حرج. ورفع الحرج من اصول الشريعة من القواعد القانونية من القواعد الشرعية رفع الحرج ده بيدخل تحت التابعين لانه تابع للاسرة ده زي اخوهم
غير اولي الاربا. يعني ليس له مأرب في نساء الاسرة انه متربي معهم كاخ او كفرد في الاسرة فليس له مأرب فيهم هم. ان كان له مأرب في اخر واخريات. عايز يتجوز برضو. ماشي. لكن دول اخواته بقى خلاص
هنا مش لازم. لكن ده بقى ايه واحنا بنربيه ما نقدرش نقول له هتتجوز دي فلانة؟ لأ ما ينفعش انك يتربى كاخ لهم ويتربى كابن من ابناء الاسرة دية وهو عارف طبعا ان هو له اسم مختلف وكل حاجة لكن بينشأ تابع غير اولي اربأ يعني ليس له مأرب وده العلماء قدروا
ويخرجوا بها الايه المشكلة دي. لان دي كانت مشكلة. احنا بنيجي مسلا هنا في في اوروبا وفي عندنا ايتام وفي عندنا اطفال محتاجين نربيهم طب مين هياخدهم الاسر المسلمة مش عايزة تاخد حد تربيه عشان لما يكبر
آآ المرأة ما تضطرش تحط الحجاب. فبنضطر الاسر الغير مسلمة تاخد ولادنا المسلمين تربيها المخرج ده كان مخرج كويس جدا. وخرجوا مجلس الفقه الاوروبي طبعا انا انا انا ما حدش يروح بقى يجيب لي فتاوى ويقول لي العالم الفلاني عنده رأي مختلف انا عارف دي اراء مختلفة. انا عارف ولا لا اتوقف كثيرا عند
خلافيات اه خد اللي تراه صح واللي فيه تيسير عليك حط نفسك مكان الناس قبل ما تتبنى رأي وشف اسرة عملت خير وتكفلت بيتيم او بيتيمين ازاي هتقدر تعيش بعد ما واحد منهم
ازاي اسرة فيها تلات اربع بنات وهم العيال اصلا متربيين زي الاخوات انا لا انصح برضو ان الناس تشق على نفسها بترك الرخص اللي ربنا رخص فيها علشان الحياة تبقى يسيرة
كمل الاية او الطفل الذين لم يظهروا على عورات النساء. يعني فيه ولد ممكن يتأخر بلوغه لسن تلاتاشر اربعتاشر خمستاشر سنة. لكنه طالع على عورات النساء وعنده شهوة وفاهم كل حاجة
ده بنتحجب قدامه. الستات تتحجب قدامه. لكن آآ آآ ولد لسة لم يطلع على عورات النساء سبع سنين تمان سنين ماشي بالمشي مش لازم المرأة تتحجب قدامها آآ في ناس تانية بقى لم يذكروا في الاية لكنهم بيلحقوا بهم. زي العم والخال
في مقام الوالد انا عارف ان في رأي بيقول لأ ما دام ما زكروش بقت بنت تتحجب قدام عمها وقدام خالها لانه ممكن يروح يوصفها لابنه العم والخال في مقام الوالد
آآ ايضا المحرمين من الرضاع قال رسول الله صلى الله عليه وسلم يحرم من الرضاع ما يحرم من النسب يعني لو اختك رضعت طفل خمس رضعات مشبعات اصبح الطفل ده
ابن اختك في الرضاعة وبالنسبة لك انت ابن اختك في الرضاعة يعني هو ابن اختك يعني ما تتحجبيش قدامه بس ايه خمس رضعات مشبعات يعني يفضل يرضع لغاية ما يقشط
مشبعات مش مصة او مصتين ما بتتحسبش رضعة اصلا طيب. كمل معي الاحد وتلاتين ولا يضربن بارجلهن ليعلم ما يخفين من زينتهن كانوا زمان بيلبسوا حاجة اسمها الخلاخيل عبارة عن اساور كده في الرجل اسمها الخلخال
لما المرأة تهز رجليها الخلاخيل تخبط في بعض. وده يصدر صوت يثير الرجال هنا بقى صراحة انا هتشدد شوية. طبعا ما بقاش فيه النهاردة الخلاخيل دي مش كتير بيلبسوها لكن الكعب العالي اللي فيه حديدة عشان لما نمشي نعمل توك تيك توك تيك توك تيك توك ده بيثير الرجال
انا ارى ان لا ينبغي للمرأة انها تلبس كعب عالي او مش عالي بس يكون بيعمل التيك توك تيك توك تيك توك ده يعني ايه؟ انا ارى ان هو يقاس على الايه؟ ولا يضربن بارجلهن ليعلم ما يخفين من زينتهن
بلف ضميري هيزعل ناس منكم يزعلكم انتم احرار كان انا بقول لي في ضميري كمل الاية وتوبوا الى الله جميعا ايها المؤمنون لعلكم تفلحون. لو تلاحز ايها ما فيش فيها الف
ايه وفتحة ايها يعني دي لو انت نفسك خلص ووقفت عليها تقول وتوبوا الى الله جميعا ايه وتوبوا الى الله جميعا ايها المؤمنون لعلكم لو وقفت هتقول ايها طيب هذه الاوامر
فيما يخص الزي وفيما يخص النظر كلنا بنقع في اخطاء في الحاجات دي ما حدش يتمنظر على حد ما حدش يفتكر نفسه كامل مش عشان انت محجبة وآآ زميلتك مش محجبة تفتكري نفسك احسن منها يمكن هي بتغض البصر احسن منك
فما حدش يتمنظر على حد. كلنا محتاجين نجدد التوبة في امور دي طول الوقت. عشان كده الاية انتهت بايه؟ وتوبوا الى الله جميعا ايها المؤمنون مؤمنون ومؤمنات بقى. لعلكم تفلحون. هنا جمع مذكر سالم بيشمل الرجال والنساء. ايها المؤمنون
لكم تفلحون التوبة. ربنا بيفرح بتوبة الانسان. فيه حديث لله اشد فرحا بتوبة عبده حين يتوب حين يتوب اليه من احدكم كان على راحلته من واحد كان مسافر في الصحراء بارض فلاة. يعني في صحراء. فانفلتت
الراحلة وعليها طعامه وشرابه وشرابه فأيس منها يعني الراحلة بتاعته عليها اكل وشربه وجريت وهو اصبح في صحرا وايقن بالهلاك هينام يعني هو قال لك انام عشان اموت وانا نايم. هو هيموت
مش هيعدي فاضطجع في ظلها وقد ايس من راحلته فبينما هو كذلك فاذا بها قائمة عنده وازا مرة واحدة وهو نايم سوى التحليل ولقاها عند راسه وموجودة. فاخذ بخطامها وقال من شدة الفرح
اللهم انت عبدي وانا ربك اخطأ من شدة الفرح ربنا افرح من هذا الانسان براحلته. بك انت لما تتوب ربنا بيفرح بك زي ما ده بيفرح كده بالراحلة بتاعته بس ده بيفرح بالرحيلة بتاعته لانه محتاجها. ربنا مش محتاجك. لكنه بيحبك وبيفرح بك وبتوبتك
كلنا محتاجين نتوب. كلنا محتاجين نجدد التوبة. اسأل الله ان يغفر ذنوبنا وان يطهر قلوبنا. وان يحصن فروجنا. ونتوقف الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة
لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء بارد على الظمأ اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا
تاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم بحق كل حرف في كتابك تلوناه او تدبرناه اكفنا واهلينا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم. فانت
ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة وانصرهم وانصر من نصرهم واخذل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا. او من مشايخ من علمائنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقه شره
فابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك. وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها
سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك وامتها على شهادتي في سبيلك انك نعم المولى ونعم النصير. والسلام عليكم ورحمة الله وبركاته. نراكم غدا باذن الله في نفس الموعد ان كنا من اهل الدنيا
العيد هنبقى في نفس الموعد تقريبا يمكن نبقى نرجع بعد العيد يعني بدري ساعة او حاجة لسة ما قررناش. وربنا يسهل ان شاء الله. وكل عام وانتم بخير. وبازن الله السنة اللي جاية نكون بنصلي في المسجد الاقصى. وليس ذلك على الله
السلام عليكم ورحمة الله